

**Dosare se depun până la data de 2 octombrie 2025, la învățătorul / dirigintele clasei.**

**ANUNȚ BURSE AN ȘCOLAR 2025-2026**

**Conform Hotărârii nr. 732/04.09.2025– pentru aprobarea Metodologiei cadru de acordare a burselor și cuantumul acestora**

|  |  |
| --- | --- |
| **Burse de merit Conform art.8** | |
| **Condiții de acordare** | **Documente necesare obținerii bursei** |
| Alin. (1) Bursele de merit se acordă pentru maximum 15% din efectivele de elevi ale fiecărei clase de gimnaziu şi liceu dintr-o unitate de învăţământ preuniversitar, care au medii generale pe anul şcolar anterior mai mari sau egale cu 9,00.  Prin excepţie de la prevederile alin. (1), se acordă bursă de merit şi elevilor care au media egală cu a ultimului beneficiar stabilit prin aplicarea procentului de 15%. | Bursa de merit se acordă la propunerea profesorului diriginte, nefiind condiţionată de depunerea unei cereri.  Profesorul diriginte va înainta la secretariatul unităţii de învăţământ lista cu elevii propuşi pentru bursa de merit în primele 25 de zile calendaristice de la începerea cursurilor anului şcolar. |
| Alin. (2) Bursele de merit se acordă elevilor din fiecare clasă a V-a dintr-o unitate de învăţământ preuniversitar, în baza mediei primelor două intervale de cursuri din anul şcolar curent mai mare sau egală cu 9,00. | Bursa de merit se acordă la propunerea profesorului diriginte, nefiind condiţionată de depunerea unei cereri.  Profesorul diriginte va înainta la secretariatul unităţii de învăţământ lista cu elevii propuşi pentru bursa de merit, în primele 15 zile calendaristice ale lunii ianuarie. |

**Condiție: Pot primi bursă de merit doar elevii promovaţi la toate disciplinele şi care au obţinut media 10 la purtare, la finalul cursurilor din anul şcolar anterior.**

|  |  |
| --- | --- |
| **Bursa socială art.13** | |
| **Condiții de acordare** | **Documente necesare obținerii bursei** |
| **VENITURI MICI**  a) elevi proveniţi din familii care realizează un venit mediu net pe membru de familie, supus impozitării, pe ultimele 12 luni anterioare cererii, mai mic de 50% din salariul minim net pe economie. Se va lua în calcul salariul minim net pe economie în vigoare la data depunerii cererii;  **VENITUL LUNAR MEDIU, PE ULTIMELE 12 LUNI NU TREBUIE SĂ DEPĂȘEASCĂ 1287 lei /**  **MEMBRU DE FAMILIE.**  La stabilirea venitului mediu net lunar pe membru de familie se iau în calcul toate veniturile cu caracter permanent realizate de membrii familiei, inclusiv alocația complementară pentru copii, cu excepția burselor școlare și universitare.  Elevii care acumulează 10 absențe nemotivate într-o lună nu primesc bursa de ajutor social pentru luna respectivă. | Documentele care vor fi depuse, în termen de 25 de zile calendaristice de la începerea cursurilor anului şcolar, de către părinţii/reprezentanţii legali/elevii majori pentru acordarea burselor sociale sunt:  a)cererea părintelui/reprezentantului legal/elevului major;  b)declaraţie pe propria răspundere privind veniturile nete, obţinute pe ultimele 12 luni anterioare cererii, realizate de membrii familiei şi acordul privind prelucrarea datelor cu caracter personal pentru verificarea respectării criteriilor de acordare a bursei;  c)documente doveditoare ale componenţei familiei, aşa cum este definită la art. 3 din prezenta metodologie-cadru: certificatele de naştere ale copiilor sub 14 ani, actele de identitate ale persoanelor care au peste 14 ani, acte referitoare la starea civilă de la momentul depunerii cererii, declaraţia pe proprie răspundere dată de ambii părinţi, necăsătoriţi, că locuiesc împreună, certificatul de divorţ şi convenţia notarială încheiată în cadrul procesului de divorţ cu copii minori, sentinţă judecătorească din care să rezulte stabilirea domiciliului copilului/copiilor la unul dintre părinţi, certificat de deces, decizia instanţei de menţinere a stării de arest, raport de anchetă socială în cazul părinţilor dispăruţi, după caz. |
| **ORFANI SI ALTE SITUAȚII PREVĂZUTE DE LEGE**  b) elevi cu unul sau ambii părinţi decedaţi şi elevi asupra cărora a fost instituită o măsură de protecţie specială, respectiv plasamentul/plasamentul de urgenţă, fără a se lua în considerare nivelul venitului mediu net pe membru de familie, supus impozitării;  Elevii care acumulează 10 absențe nemotivate într-o lună nu primesc bursa de ajutor social pentru luna respectivă. | Documentele care vor fi depuse, în termen de 25 de zile calendaristice de la începerea cursurilor anului şcolar, de către părinţii/reprezentanţii legali/elevii majori pentru acordarea burselor sociale sunt:  a)cererea părintelui/reprezentantului legal/elevului major;  b)documente doveditoare ale componenţei familiei, aşa cum este definită la art. 3 din prezenta metodologie-cadru: certificatele de naştere ale copiilor sub 14 ani, actele de identitate ale persoanelor care au peste 14 ani, acte referitoare la starea civilă de la momentul depunerii cererii, declaraţia pe proprie răspundere dată de ambii părinţi, necăsătoriţi, că locuiesc împreună, certificatul de divorţ şi convenţia notarială încheiată în cadrul procesului de divorţ cu copii minori, sentinţă judecătorească din care să rezulte stabilirea domiciliului copilului/copiilor la unul dintre părinţi, certificat de deces, decizia instanţei de menţinere a stării de arest, raport de anchetă socială în cazul părinţilor dispăruţi, după caz. |
| **ELEVI BOLNAVI**  **(c)** elevi care au deficienţe/afectări funcţionale produse de boli, tulburări sau afecţiuni ale structurilor şi funcţiilor organismului, încadrate conform criteriilor din anexa nr. 1 la Ordinul ministrului sănătăţii şi al ministrului muncii, familiei, protecţiei sociale şi persoanelor vârstnice nr. 1.306/1.883/2016 pentru aprobarea criteriilor biopsihosociale de încadrare a copiilor cu dizabilităţi în grad de handicap şi a modalităţilor de aplicare a acestora, cu modificările şi completările ulterioare, şi structurate tipologic conform aceluiaşi act normativ, fără a se lua în considerare nivelul venitului mediu net pe membru de familie, supus impozitării;  Elevii care acumulează 10 absențe nemotivate într-o lună nu primesc bursa de ajutor social pentru luna respectivă. | Documentele care vor fi depuse, în termen de 25 de zile calendaristice de la începerea cursurilor anului şcolar, de părinţi/ reprezentanţii legali/elevii majori pentru acordarea bursei   * cererea părintelui/reprezentantului legal/ elevului major; * copia actului de identitate al elevului; * copie act identitate părinte * certificatului eliberat de medicul specialist (tip A5) şi avizat de medicul de familie/medicul de la cabinetul şcolar, respectiv a certificatului de încadrare în grad de handicap |
| **(f)** elevi proveniţi din familii care beneficiază de venit minim de incluziune conform Legii nr. 196/2016 privind venitul minim de incluziune, cu modificările şi completările ulterioare, în baza deciziei de stabilire a dreptului la ajutor de incluziune a familiei elevului.  Prin excepţie de la prevederile alin. (2), acordarea **burselor sociale pentru elevii proveniţi din familii care beneficiază de venit minim net de incluziune** se face în urma comunicării la inspectoratele şcolare judeţene/al municipiului Bucureşti, denumite în continuare ISJ/ISMB, de către agenţiile pentru plăţi şi inspecţie socială judeţene, respectiv a municipiului Bucureşti, a listei elevilor înscrişi în învăţământul cu frecvenţă, proveniţi din familii beneficiare de ajutor de incluziune, în luna anterioară celei de raportare a listei. | Documentele care vor fi depuse, în termen de 25 de zile calendaristice de la începerea cursurilor anului şcolar, de către părinţii/reprezentanţii legali/elevii majori pentru acordarea burselor sociale sunt:  a)cererea părintelui/reprezentantului legal/elevului major;  b)declaraţie pe propria răspundere privind veniturile nete, obţinute pe ultimele 12 luni anterioare cererii, realizate de membrii familiei şi acordul privind prelucrarea datelor cu caracter personal pentru verificarea respectării criteriilor de acordare a bursei;  c)documente doveditoare ale componenţei familiei, aşa cum este definită la art. 3 din prezenta metodologie-cadru: |

**Bursele se acordă în fiecare an școlar, pe perioada cursurilor școlare.**

**Un elev poate beneficia de o singură bursă socială.**

**Bursa socială se poate cumula cu bursa de merit.**